Υλικό Φυσικής-Χημείας
Ορμή


Το περπάτημα πάνω σε μια σανίδα.

Σε λείο οριζόντιο επίπεδο, ηρεμεί μια σανίδα μάζας m, ενώ πάνω της είναι ακίνητο ένα παιδί μάζας Μ=4m.

Σε μια στιγμή το παιδί αρχίζει να περπατά προς τα  δεξιά με ταχύτητα (ως προς το έδαφος) υ1. 
i)  Να σχεδιάστε τις δυνάμεις που ασκούνται στο παιδί και στη σανίδα.

ii) Να επιλέξτε την σωστή πρόταση για τη σανίδα:

α)  Θα παραμείνει ακίνητη.

β) Θα κινηθεί προς τα δεξιά.

γ) Θα κινηθεί προς τα αριστερά.

iii) Αν φτάνοντας στο άκρο Α της σανίδας, το παιδί σταματήσει, τότε τελικά η σανίδα:
α) Θα σταματήσει.

β) Θα κινείται με ταχύτητα υ1 προς τα αριστερά.
γ) Θα κινείται με ταχύτητα 4υ1.

Να δικαιολογήστε τις απαντήσεις σας.

Απάντηση:

i) Στο διπλανό σχήμα έχουν σχεδιαστεί οι δυνάμεις, πάνω στο παιδί και κάτω στη σανίδα. Ας σημειωθεί ότι υπάρχουν δύο ζεύγη δράσης-αντίδρασης. Η τριβή Τ1 στο παιδί, με την τριβή Τ2 στη σανίδα, καθώς και η Ν1 με την Ν2 οι κάθετες δυνάμεις μεταξύ των δύο σωμάτων.
ii) Με βάση τις δυνάμεις που σχεδιάσαμε παραπάνω, μπορούμε να συμπεράνουμε ότι η σανίδα θα κινηθεί προς τα αριστερά. Σωστή η γ) πρόταση.
Εξάλλου, το σύστημα των σωμάτων είναι μονωμένο, αφού στην κατακόρυφη διεύθυνση ΣFεξ=0. Πράγματι, για το παιδί (δουλεύουμε με τα μέτρα των δυνάμεων):

ΣFy=0 → Ν1=w1,

αφού ισορροπεί και όμοια για τη σανίδα:

ΣFy=0 → Ν=Ν2+w2 →
Ν=Ν1+w1 →
Ν=w1+w2
Συνεπώς η συνισταμένη των εξωτερικών δυνάμεων είναι μηδενική και το σύστημα είναι μονωμένο. 

Αλλά στην περίπτωση αυτή η ορμή παραμένει σταθερή:

Δηλαδή η σανίδα θα αποκτήσει αντίθετη ορμή, από το παιδί.

iii) Μόλις σταματήσει το παιδί, θα σταματήσει ταυτόχρονα και η σανίδα. Πράγματι εφαρμόζοντας την αρχή διατήρησης της ορμής, από τη στιγμή πριν ξεκινήσει το παιδί, μέχρι τη στιγμή που θα σταματήσει θα πάρουμε:

Σωστή η α) πρόταση.

